钦定古今图书集成/明伦汇编/宫闱典/第002卷 > 陈
## 钦定古今图书集成/明伦汇编/宫闱典/第002卷 > 陈

### 文帝诏定后宫员数

按：《陈书文帝本纪》，不载　按《后妃传》叙《周礼》，“王者立
后六宫，三夫人，九嫔，二十七世妇，八十一御妻，以听

矣。高祖承微接乱，光膺天历，以朴素自处，故后宫员
位多阙。世祖天嘉初，诏立后宫员数，始置贵妃、贵嫔、
贵姬三人，以拟古之三夫人。又置淑媛、淑仪、淑容、昭
华、昭仪、昭容、修华、修仪、修容九人，以拟古之九嫔。又
置婕妤、容华、充华、承徽、烈荣五人，谓之“五职”，亚于九
嫔。又置美人、才人、良人三职，其职无员数，号为散位。
世祖性恭俭，而嫔嫱多阙，高宗、后主内职，无所改作。
今之所缀，略备此篇。